MOS Technology 6502

Ο MOS Technology 6502 εν μικροπροσέσορας τη 8 bit τη MOS Technology, Inc., ντ’ εξέβεν σην αγοράν σα 1975 τη χρονίαν και είχεν τρανόν επιτυχίαν. Αιτίαν για την επιτυχίαν ατ’ έτον η απλότηταν ατ’ με το καλόν τη δουλείαν ντ’ εποίνε και το χαμελόν την τιμήν ατ’ εντάμαν. Εκείνα τα χρόναι έτον ασ’ ουλτς φθηνόν προσέσορας, κι άλλο φθηνόν δηλαδή ασα τρανά τα προσεσόρεα τη Intel και τη Motorola. Τον 6502 εδούλεψανατον σε πολλα τ’ οσπιτί κομπιούτερ (home computer, λ.χ. τοι Commodore VIC-20, PET 2001, Atari 800 XL, Apple II και BBC Micro). 

 Γενικά 
Τον 6502 εποίκανατον σο σχέδιον τη Motorola 6800 απάν. Σα instruction set ατούν τα δυο τα προσεσόρεα μοιάζνε τ’έναν με τ’άλλο, άμα για 16-bit register ο 6502 εχ δυο τη 8 bit. Για τατό τα προγράμματα τη 6502 έχνε διαφορετικόν στιλ: για τα arrays ασα 256 bytes κι απάν θα πρέπ να ίνουνταν κι άλλο προγραμματισμός. Ας σ’ αλλ’ την μερέαν πα, τα προσεσόρεα τη 8 bit δουλεύνε τ’ αξίας τη 8 bit κι άλλο αληγορτά. 

Οσήμερον (2008) ο 6502 ακόμαν υπάρχει. Λ.χ. εν κομμάτ’ τ’ αριθμομηχανής τη HP-35s. 

 Τεχνικά στοιχεία 
 τεχνολογίαν: NMOS, HMOS, CMOS
 αριθμός τρανζίστορ: σα 5000
 clock signal: 20 kHz ους 4 MHz. Μορφή CMOS: 0 ους 14 MHz
 clock cyclus ανά εντολή: 2 με 7
 address space: 64 KiByte, δίχως ξεχωριστό χώρο διευθύνσεων I/O (αμόν το Intel 8080). Τα I/O ίντανε μέσω Memory Mapped I/O.
 address bus: 16 bit
 data bus: 8 bit
 interrupts: ένα NMI, ένα IRQ, και software-interrupt μέσω εντολής BRK
 εντολάς: 56, μορφή CMOS: 70
 τρόποι διευθυνσιοδότησης: 13, μορφή CMOS: 16
 endianness: little endian
 registers:
 accumulator, 8 bit
 2 index-register (X και Y), 8 bit.
 stack pointer, 16 bit. 
 prozessorstate-register, 7 bit (flags: Carry, Zero, Decimal, Interrupt Disable, Break*, Overflow, Negative)
 instruction pointer, 16 bit

 Βιβλιογραφίαν 
 Bagnall, Brian: On The Edge: The Spectacular Rise and Fall of Commodore, ISBN 0973864907
 Rodnay Zaks: Programming the 6502, ISBN 0895880288 
 Lance A. Leventhal: 6502 Assembly Language Programming, ISBN 007881216X
 Ekkehard Flögel: Programmieren in Maschinensprache mit dem 6502, ISBN 3921682614

 Συνδέσμ  
6502.org - the 6502 microprocessor resource (αγγλικά)

MOS Technology 6502